JZ ZDRAVSTVENI DOM CELJE, Gregorčičeva 5, 3000 CELJE

Laboratorij za klinično kemijo

**PRIKRITA KRVAVITEV V BLATU**

SOP-002-1-**P-2 NAVODILA PACIENTOM ZA ODVZEM BLATA**

V laboratoriju dobite posodice za blato z žličko in pisna navodila za odvzem blata. V primeru, da ste prejeli tudi nalepke, jih prinesite s sabo in jih **ne lepite** na posodico z vzorcem.

Če nalepk še nimate, se vpišite v sprejemni pisarni laboratorija, ko prinesete prvi vzorec.

Testiranje preložite na poznejši čas, če:

* imate menstruacijo (vzorce blata lahko odvzamete tri dni po zadnji menstruaciji),
* imate drisko,
* imate krvaveče hemoroide,
* imate kri v urinu,
* če se napenjate med odvajanjem.

**NAVODILO ZA zbiranje TREH VZORCEV blata:**

* Odvzeti je treba **tri vzorce blata** treh **različnih** odvajanj.
* Priporočeno je, da vzorec blata odvzamete pri prvem odvajanju v dnevu.
* Izpraznite mehur in splaknite straniščno školjko.
* V straniščno školjko položite več slojev razgradljivega papirja, tako da bo papir začasno zadržal blato in boste lažje vzeli vzorec blata.
* Opravite odvajanje blata.
* S posodice za blato odvijete pokrovček z žličko.
* Blato zajamete z žličko iz različnih delov (količina blata, ki jo potrebujemo je **velikost lešnika**) in posodico dobro zaprite.
* Posodico **označite z datumom** in **hranite v hladilniku** (ne dlje kot 7 dni!)
* Drugi in tretji vzorec blata odvzamete po enakem postopku pri naslednjih odvajanjih blata, vendar ne na isti dan kot prejšnji vzorec.
* Ko zberete vse tri vzorce blata, jih čim prej prinesite v laboratorij.